คือหนูอายุ13จะ14แล้วยังไม่มีประจำเดือนเลยค่ะ เสี่ยงเป็นโรคอะไรไหมค่ะ
สวัสดีค่ะ หากพัฒนาการทางเพศด้านอื่นๆ ได้เกิดขึ้นแล้ว เช่น เริ่มมีการขยายของเต้านม สะโพกเริ่มขยายออก มีขนที่หัวหน่าวและรักแร้ เป็นต้น ยังถือว่าปกติดี ให้รอดูประจำเดือนจนถึงอายุ 15 ปีก่อนค่ะว่าจะมาหรือไม่ หากถึง 15 ปีแล้ว ประจำเดือนยังไม่มา จึงจะถือว่าผิดปกติ ซึ่งอาจเกิดจาก1. ภาวะเยื่อพรหมจารีไม่ขาด2. มีการพัฒนาที่ผิดปกติของเนื้อเยื่อที่จะเจริญไปเป็นมดลูก (Mullerian agenesis) ทำให้ไม่มีมดลูกและช่องคลอดเกิดขึ้น แต่ยังมีรังไข่เป็นปกติ ทำให้การพัฒนาทางเพศด้านอื่นๆ ยังเป็นปกติ3. มีเนื้องอกของต่อมใต้สมอง ซึ่งมีหน้าที่สร้างฮอร์โมนเพื่อการมีประจำเดือน จึงส่งผลให้ไม่มีประจำเดือน ส่วนการพัฒนาทางเพศด้านอื่นๆ ยังเป็นปกติแต่หากไม่มีการพัฒนาการทางเพศด้านอื่นๆ เกิดขึ้นเมื่อถึงอายุ 13 ปีแล้ว ก็จะถือว่าผิดปกติ โดยอาจเกิดจาก1. รังไข่ไม่พัฒนา หรือ รังไข่หยุดทำงานก่อนเวลาอันควร โดยหากเกิดก่อนวัยที่จะมีประจำเดือน ก็ไม่มีประจำเดือนเลย และไม่มีการพัฒนาทางเพศด้านอื่นๆ เช่น ไม่มีเต้านมที่ขยายขึ้น ไม่มีขนหัวหน่าว สะโพกไม่ขยาย เป็นต้น2. มี โครโมโซมเป็นเพศชาย (XY) และมีต่อมเพศซึ่งเป็นของเพศชายคอยสร้างฮอร์โมน แต่เนื้อเยื่อต่างๆ ของร่างกายไม่มีการตอบสนองต่อฮอร์โมนเพศชาย จึงทำให้ลักษณะภายนอกเป็นผู้หญิง เรียกว่า tesicular ferminization